Ժուլիո Սեզար

Ժուլիո Սեզար Սոարեզ դե Էսպինդոլա (, կամ պարզապես Ժուլիո Սեզար, ), բրազիլացի դարպասապահ։

Կենսագրություն 
Ծնվել է 1979 թ. սեպտեմբերի 3-ին Բրազիլիայի Ռիո դե Ժանեյրո քաղաքում։ Ներկայումս հանդես է գալիս պորտուգալական Բենֆիկա ակումբում, Բրազիլիայի ազգային հավաքականի նախկին դարպասապահ։ 1997-2004 թ. հանդես է եկել բրազիլական Ֆլամենգո ՖԱ-ում։

2004 թվականին պայմանագիր է ստորագրել իտալական Ինտերի հետ, սակայն ինչ-ինչ պատճառներով այդ թվականին չի տեղափոխվում տվյալ ակումբ։ Նա վարձավճարով տեղափոխվում է իտալական Կյեվո ՖԱ որի կազմում սակայն չի անցկացնում և ոչ մի հանդիպում։ 2005 թվականին Ժուլիոն այնուամենայնիվ տեղափոխվում է Միլանի Ինտեր, որի կազմում հանդես է գալիս 3 տարի, փոխարինելով փորձառու դարպասապահ Ֆ. Տոլդոին։ 2009 և 2010 թթ Ինտերի կազմում արժանանացել է առաջնության լավագույն դարպասապահի կոչմանը։ 2012-ին տեղափոխվելով Անգլիա և հանդես է գալիս Քուինս Պարկ Ռենջերսի կազմում 2 տարի։ 2014 թ-ին տեղափոխվել է «Տորոնտո» ակումբ, խաղալով, 30 համարի մարզաշապիկով, ներկայումս հանդես է գալիս «Բենֆիկայում»։

Ակումբային կարիերա 

Ժուլիոն ծնվել է Ռիո դե Ժանեյրո նահանգում, իր կարիերան սկսել է Գրաժաու Կաունտրի ակումբում, որտեղ անցկացրել է իր մանկությունը։ Դրանից հետո 6 տարվա ընթացքում խաղացել է Ֆլամենգո ակումբում Ռիո դե Ժանեյրոյից։ 2004 թվականին պայմանագիր կնքեց միլանյան Ինտերի հետ, բայց քանի որ լեգիոներ խաղացողները շատ էին ակումբում, Ժուլիոն վարձավճարով խաղաց Կիևո ակումբում, որի կազմում ոչ մի խաղ չանցկացրեց։ 2005 թվականի օգոստոսին Ժուլիոն վերադարձավ Միլանի Ինտեր, կնքելով 3 տարվա պայմանագիր, փոխարինելով Ֆրանչեսկո Տոլդոյին, Ժուլիոն զբաղեցնում է ակումբի հիմնական դարպասապահի պաշտոնը։

2012 թվականի օգոստոսին Ժուլիոն կնքում է 4 տարվա պայմանագիր անգլիական Կուինզ Պարկ Ռենջեռսի հետ։ Անգլիական Պրեմիեր լիգան պարտվելուց հետո նա խաղում է ընդամենը 1 խաղ։

2014 թվականի փետրվարի 7-ին, Ժուլիո Սեզարն ուղևորվեց կանադական Տորոնտո, նրա համար որպեսզի ձեռք բերի լավ մարզավիճակ, 2014 թվականի ֆուտբոլի աշխարհի առաջնության համար։ Սեզարը իր նորամուտը Տորոնտոյում անցկացրել է 2014 թվականի մարտի 15-ի խաղում, որը ավարտվել է հաղթանակով (2։1)։ 2014 թվականի հուլիսի 25-ին պայմանագիրը լրանալու պատճառով վերադառնում է Կուինզ Պարկ Ռենջեռս։

2014 թվականի օգոստոսի 20-ին, Կուինզ Պարկ Ռենջեռսը դադարեցնում է պայմանագիրը Ժուլիո Սեզարի հետ, և նա մեկնում է Բենֆիկա, կնքելով 2 տարվա պայմանագիր։

Կարիերան Ազգային Հավաքականում 
Բրազիլիայի ազգային հավաքականում կարիերան սկսել է 2003 թ-ին, իր հավաքականի հետ հանդես գալով Ամերիկայի Գավաթի խաղարկությանը։ Մասնակցել է 2003, 2005, 2007, 2009, 2013 թթ ՖԻՖԱ Կոնֆեդերացիաների գավաթին, 2006-2014 թթ ԱԱ-ին։ Իր հավաքականի հետ արժանացել է ավելի քան 80 մրցանակների։

Ծանոթագրություններ

Արտաքին հղումներ 
 ՖԻՖԱ-ի կայքում 
 soccerbase կայքում
 soccerway կայքում

Բրազիլացի ֆուտբոլիստներ
Ֆուտբոլի դարպասապահներ
Բրազիլիայի հավաքականի ֆուտբոլիստներ
Պրեմիեր Լիգայի ֆուտբոլիստներ
Ինտեր Միլանի ֆուտբոլիստներ
Իտալիայի լեգեոներ ֆուտբոլիստներ
Անգլիայի լեգեոներ ֆուտբոլիստներ
Անգլիական ֆուտբոլի լիգայի խաղացողներ
Բենֆիկայի ֆուտբոլիստներ
Քուինս Պարկ Ռեյնջերսի ֆուտբոլիստներ
Կիևոյի ֆուտբոլիստներ
Ֆլամենգոյի ֆուտբոլիստներ
Տորոնտոյի ֆուտբոլիստներ